સામગ્રી: કિશોરીએ કહ્યું કે આની શરૂઆત તેના પિતાએ કેટલાક મિત્રોને દારૂ પીવા માટે બોલાવ્યા ત્યારથી થઈ હતી. 

દારૂ પીધા પછી આ લોકો માતાપિતાની હાજરીમાં તેની છેડછાડ કરતા હતા.

ક્યારેક તેમાંથી કોઈ પુરુષ અંધારિયા બેડરૂમમમાં તેની માતા સાથે જતા રહેતા હતા.

તે પછી એક દિવસ તેના પિતાએ તેને બેડરૂમમાં તેમના એક મિત્ર સાથે ધકેલી દીધી. 

ઓરડો બહારથી બંધ કરી દીધો અને તે પુરુષે તેના પર બળાત્કાર કર્યો.

આરોપી પિતા અને અન્યોની ધરપકડ

કિશોરીનું બચપણ છીનવાઈ ગયું અને જીવન આકરું બની ગયું. 

તેના પિતા પુરુષોને બોલાવતા હતા અને તેમની પાસેથી પૈસા લઈને પોતાની દીકરીને ધરી દેતા હતા. 

કાઉન્સેલરનું માનવું છે કે તે પછી કિશોરી પર 30 કરતાં વધારે પુરુષોએ બળાત્કાર કર્યો હશે. 

20 સપ્ટેમ્બરે શિક્ષકોએ આપેલી માહિતી પછી બાળ કલ્યાણ અધિકારીઓએ શાળાએ આવીને કિશોરીને પોતાના આશરામાં લઈ લીધી હતી. 

અધિકારીઓના જણાવ્યા મુજબ વિકાસગૃહમાં રાખ્યા પછી તેની મેડિકલ તપાસ કરાઈ ત્યારે બળાત્કારની વાત સાબિત થઈ હતી.

આ કેસમાં તેના પિતા સહિત ચારની ધરપકડ કરવામાં આવી છે. 

તેમના પર બળાત્કાર, બાળકોનો પોર્નોગ્રાફી માટે ઉપયોગ કરવો અને જાતીય હુમલો કરવાના આરોપો લગાવાયા છે. આરોપીઓને જામીન આપવા આવ્યા નથી.

કિશોરીના પિતાને જાણતા બીજા પાંચ પુરુષો, કે જેમણે પણ કિશોરી પર બળાત્કાર ગુજાર્યો હતો તેમને પણ પોલીસ શોધી રહી છે. 

કુટુંબને જાણતા હોય તેવા 25 પુરુષોનાં નામ અને તસવીરો પોલીસ પાસે છે, જે કિશોરીને ઓળખ માટે બતાવાઈ રહી છે. 

કિશોરીએ જણાવ્યું હતું કે, "મને ચહેરા યાદ નથી, કેમ કે બધું બહુ ઝાંખું ઝાંખું હતું"

આવી રીતે સામે આવી હકીકત 

હરિયાળા પહાડો માટે જાણીતા પ્રમાણમાં સમૃદ્ધ એવા દક્ષિણ ભારતના ગામમાં આ કુટુંબ રહેતું હતું. 

શહેર રળિયામણું ખરું, પણ આ કુટુંબ માટે તે દોજખ જેવું બની રહ્યું હતું.

સપ્ટેમ્બરના એ દિવસે ફરિયાદ શાળા સુધી પહોંચી હતી. કિશોરીની પડોશમાં જ રહેતા બે શિક્ષકોને શંકા જતા આખી વાત બહાર આવી હતી. 

શિક્ષકોના લાગ્યું કે આ કુટુંબમાં કંઈક બરાબર ચાલી રહ્યું નથી અને આ કિશોરી સાથે વાત કરવી જોઈએ. 

શાળાના સંચાલકોએ નારીકલ્યાણ માટે કામ કરતા મંડળમાંથી કાઉન્સેલરને બોલાવ્યા હતા.  

બીજા દિવસે કાઉન્સેલર્સ આવ્યા.

તે લોકો સ્ટાફ રૂમમાં સામસામે બેઠા. ઉપરના માળે તેમનાં માતા સામાન્ય પ્રકારે થતી વાલી બેઠકમાં હાજર હતાં અને નીચે શું ચાલી રહ્યું છે તેની તેમને જાણ નહોતી. 

કાઉન્સેલરે કિશોરીને કહ્યું, "તારા...\nઅગાઉની સામગ્રીનો સારાંશ નીચે મુજબ કરી શકાય છે:
12 વર્ષીય કિશોરીએ કાઉન્સેલરને કહ્યું, "બે વર્ષ સુધી દર શનિ-રવિએ કેટલાક પુરુષો ઘરે આવતા અને બળાત્કાર કરતા હતા."

તેમાંથી કેટલાક તેમના પિતાના જાણીતા હતા, કેટલાક નહોતા.  

ચેતવણી : આ લેખની કેટલીક વિગતો કેટલાક વાચકોને વિચલિત કરી શકે છે.